|  |  |  |  |
| --- | --- | --- | --- |
| Rīgā | 27.06.2019. | Nr. | 01-10/75 |
| uz |  | Nr. |  |

Valsts kancelejai

Par Ministru kabineta sēdes protokollēmuma projektu „Par Ministru kabineta 2017.gada 17.janvāra sēdes protokollēmuma (prot. Nr.3, 39.§) „Informatīvais ziņojums „Par lielā projekta “Latvijas dzelzceļa tīkla elektrifikācija” sagatavošanas progresu, izmaksu un ieguvumu analīzes rezultātiem un projekta īstenošanas risinājumiem” 4.punktā dotā uzdevuma atzīšanu par aktualitāti zaudējušu”

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4. apakšpunktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu „Par Ministru kabineta 2017.gada 17.janvāra sēdes protokollēmuma (prot. Nr.3, 39.§) „Informatīvais ziņojums „Par lielā projekta “Latvijas dzelzceļa tīkla elektrifikācija” sagatavošanas progresu, izmaksu un ieguvumu analīzes rezultātiem un projekta īstenošanas risinājumiem” 4.punktā dotā uzdevuma atzīšanu par aktualitāti zaudējušu” (turpmāk – Projekts).

|  |  |  |
| --- | --- | --- |
| 1. | Iesniegšanas pamatojums | Projekts sagatavots, pamatojoties uz Ministru kabineta 2017.gada 17.janvāra sēdes protokollēmuma (prot. Nr.3, 39.§) „Informatīvais ziņojums „Par lielā projekta “Latvijas dzelzceļa tīkla elektrifikācija” sagatavošanas progresu, izmaksu un ieguvumu analīzes rezultātiem un projekta īstenošanas risinājumiem” 4.punktā Satiksmes ministrijai, Vides aizsardzības un reģionālās attīstības ministrijai un Ekonomikas ministrijai doto uzdevumu izvērtēt nacionālo interešu objekta statusa piešķiršanu projektam “Latvijas dzelzceļa tīkla elektrifikācija” (turpmāk – Elektrifikācijas projekts) un virzīt jautājumu izskatīšanai Ministru kabinetā pēc Eiropas Komisijas lēmuma par Elektrifikācijas projekta īstenošanas apstiprināšanu. |
| 2. | Valsts sekretāru sanāksmes datums un numurs | Nav attiecināms. |
| 3. | Informācija par saskaņojumiem | Projekts 2019.gada 7.maijā nosūtīts saskaņošanai Vides aizsardzības un reģionālās attīstības ministrijai un Ekonomikas ministrijai.  2019.gada 17.maijā saņemts Ekonomikas ministrijas atzinums bez iebildumiem.  Vides aizsardzības un reģionālās attīstības ministrijas iebildumi netika saņemti. |
| 4. | Informācija par saskaņojumu ar Eiropas Savienības institūcijām | Nav attiecināms. |
| 5. | Politikas joma | Transporta un sakaru politika. |
| 6. | Atbildīgā amatpersona | Satiksmes ministrijas Investīciju departamenta direktors Andis Strods. |
| 7. | Uzaicināmās personas | Nav attiecināms. |
| 8. | Projekta ierobežotas pieejamības statuss | Projektam nav noteikts ierobežotas pieejamības statuss. |
| 9. | Cita informācija | Nacionālā interešu objekta statusa piešķiršana Elektrifikācijas projektam tika balstīta uz nepieciešamību efektīvāk plānot un organizēt darbu, tostarp atvieglot iepirkuma procedūru (saistībā ar iespējamām pārsūdzībām), kā arī noteikt nacionālo interešu objekta statusu Elektrifikācijas projekta īstenošanas vietām, t.i. teritorijām, kurās Elektrifikācijas projekta ietvaros plānots veikt darbības, kas saistītas ar Elektrifikācijas projekta ietvaros nepieciešamās dzelzceļa infrastruktūras izbūvi.  Izvērtējot līdz šim īstenoto valsts pārvaldes praksi, nosakot nacionālo interešu objekta statusus ar būvdarbu projekta īstenošanu saistītām vietām, ir secināms, ka šāda statusa noteikšana atvieglo būvdarbu projekta īstenotājiem tā ieviešanu, iestājoties kādiem no turpmāk minētajiem apstākļiem:   * tiek apstrīdēta būvniecības ieceres atbilstība spēkā esošajam teritorijas plānojumam; * tiek apstrīdēti pašvaldības būvvaldes administratīvie akti un tās faktiskā rīcība un lēmumi attiecībā uz būvdarbu projekta īstenošanas vietu; * tiek apstrīdēta vai pārsūdzēta nacionālo interešu objekta būvniecībai izdota būvatļauja, kas būtiski ierobežo būvdarbu projekta īstenošanas laika grafiku.   Atbilstoši Dzelzceļa likuma (turpmāk – Likums) 1.panta 11.punktam par dzelzceļa zemes nodalījuma joslu ir uzskatāma zemes platība, kas ir dzelzceļa infrastruktūras sastāvdaļa un kas paredzēta dzelzceļa infrastruktūras objektu izvietošanai, lai nodrošinātu dzelzceļa infrastruktūras attīstību un drošu ekspluatāciju, kā arī pasargātu cilvēkus un vidi no dzelzceļa kaitīgās ietekmes.  Likuma 5.panta otrā daļa noteic, ka dzelzceļa infrastruktūra kā lietu kopība vai atsevišķi infrastruktūras objekti var piederēt valstij, pašvaldībai, citai juridiskajai vai fiziskajai personai.  Esošajā situācijā par dzelzceļa nodalījuma joslas īpašnieku ir uzskatāma valsts Satiksmes ministrijas personā, savukārt VAS “Latvijas dzelzceļš” ir tās likumiskais valdītājs.  Ņemot vērā minēto, Elektrifikācijas projektā plānotie būvdarbi tiks īstenoti valstij piederošās dzelzceļa zemes nodalījuma joslas robežās. Līdz ar to nacionālo interešu objekta statusa noteikšana ar Elektrifikācijas projekta īstenošanu saistītām vietām nesniegs būtisku ieguldījumu Elektrifikācijas projekta īstenošanas paātrināšanā.  Izvērtējot nacionālos iepirkumu jomu regulējošos normatīvos aktus, secināts, ka nacionālo interešu objekta statusa noteikšana Elektrifikācijas projektam nesniedz priekšrocības iepirkuma procedūras organizēšanā vai iepirkuma līguma slēgšanā. Turklāt Elektrifikācijas projekta ietvaros plānotās iepirkumu procedūras VAS “Latvijas dzelzceļš” ir jau uzsācis 2018.gada 10.augustā.  Tādējādi ir secināms, ka nacionālo interešu objekta statusa noteikšana Elektrifikācijas projektam ir zaudējusi savu sākotnējo mērķi un aktualitāti, un uzdevums par nacionālo interešu objekta statusa noteikšanu virzīšanu izskatīšanai Ministru kabinetā ir zaudējis aktualitāti.  Ņemot vērā minēto, Satiksmes ministrija ir sagatavojusi Projektu, kas paredz atzīt Ministru kabineta 2017.gada 17.janvāra sēdes protokollēmuma (prot. Nr.3, 39.§) „Informatīvais ziņojums „Par lielā projekta “Latvijas dzelzceļa tīkla elektrifikācija” sagatavošanas progresu, izmaksu un ieguvumu analīzes rezultātiem un projekta īstenošanas risinājumiem” 4.punktā doto uzdevumu par  aktualitāti zaudējušu. |

Pielikumā:

1. Projekts uz 1 (vienas) lapas (SMProt\_040619\_zaudejis\_aktualitati);
2. Ekonomikas ministrijas 2019.gada 17.maija atzinums uz 1 (vienas) lapas (SMInf1\_040619\_EM\_atzinums).

Ministrs T.Linkaits

Jēkabsons 67028044

[Atis.Jekabsons@sam.gov.lv](mailto:Atis.Jekabsons@sam.gov.lv)